cyanic-selkie/wikianc huggingface dataset:
Օլիմպոս (Մարս)
Նկարագիրը
«Մարս էքսպրես» սարքից կատարված լուսանկարների վերլուծությունը ցույց տվեց, որ հրաբուխի լանջերին ամենանոր լավայի հոսքերը ունեն ենթադրաբար 2 միլիոն տարվա տարիք։ Այսպիսով, չի կարելի բացառել, որ հրաբուխը նորից կսկսի ժայթքել։
Օլիմպոսի հսկայական չափերը խոսում են այն մասին որ, ամենայն հավանականությամբ, Մարսը չունի տեկտոնիկ սալեր ինչպես Երկիրը։ Քանի որ սալերի շարժը թույլ չէր տա հրաբուխին այսքան երկար գոյատևել։
Շրջապատը
Օլիմպոս լեռը գտնվում է Թարսիս նահանգում, որտեղ տեղակայված են մի շարք այլ հրաբուխներ, այդ թվում՝ Արսիա լեռը, Սիրամարգի լեռը և Ասկրիաուս լեռը, որոնք նույնպես ունեն հսկայական չափեր, չնայած զիջում են Օլիմպոսին։ Այս երեք հրաբուխները գտնվում են Թարսիսի լեռներում, իսկ Օլիմպոսը գտնվում է Թարսիսի իջվածքի հատակին, որի խորությունն է մոտ 2 կմ։
Հրաբուխը շրջապատող տարածքը շատ տեղերում ծածկված է ոչ մեծ լեռնաշղթաներով և սարերով։ Այս լեռնային համակարգը անվանում են Օլիմպոսի պսակ։ Պսակը տարածվում է մինչև 1000 կմ հեռավորության վրա հսկայական «թերթիկների» տեսքով։ Պսակի ծագումը մտնում է Մարսի գաղտնիքների ցանկի մեջ։ Նրա առաջացման վարկածներից մեկը կապում է Պսակի առաջացումը Օլիմպոսի ստորոտների փլուզման հետ, ըստ մեկ այլ վարկածի, այն կապված է սառցադաշտերի գործունեության հետ, ևս մի վարկածի համաձայն, դա հին լավային հոսքեի մնացորդներն են, որոնք հետագայում ենթարկվել են քանդման և էրոզիաի։
Պսակի տարբեր մասերի խոշորացված լուսանկարների վրա, տեսանելի են բազմաթիվ զուգահեռ գծեր՝ յարդանգներ (տես. լուսանկարը)։ Հավանավաչ, նրանց ուղղվածությունը ցույց է տալիս այս տեղանքում փչող քամիների ուղղությունը։ Յարդանգները սովորաբար առաջանում են մակերևույթի այն հատվածներում, որը հեշտությամբ է ենթարկվում էրոզիայի, օրինակ՝ հրաբխային մոխրից կազմված ապարների դեպքում։
Արտաքին հղումներ
Կատեգորիա:Մարսի հրաբուխներ Կատեգորիա:Մարսի լեռներ
Նիգավանի պատմության և մշակույթի անշարժ հուշարձանների ցանկ (Արագածոտնի մարզ)
Այս հոդվածը ներկայացնում է Արագածոտնի մարզի Նիգավան գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից ։ Ցանկում ներառված է ընդամենը 10 հուշարձան (8 միավոր)։
|}
Պրուդովայա Պոլյանա (գյուղ, Շումյաչինսկի շրջան)
Պրուդովայա Պոլյանա (Прудовая Поляна), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Պատրիսա Թոմփսոն
Հելեն Պատրիսա Թոմփսոն (Helen Patricia Thompson, ), ամերիկացի փիլիսոփա, գրող և մանկավարժ։
Վլադիմիր Մայակովսկու և ռուս էմիգրանտ Ելիզավետա Զիբերտի դուստրը։
Փիլիսոփայության դոկտոր, գրող, ավելի քան 15 գրքերի հեղինակ ։
Մանկություն
Ծնվել է 1926 թվականի հունիսի 15-ին Նյու Յորքում։ Մայրը՝ Ելիզավետա Պետրովնա Զիբերտը (1904-1985), գերմանացի մեծ հողատեր Փիթեր Սիբերտի դուստրն է ։ Հայրը՝ Վլադիմիր Վլադիմիրի Մայակովսկին (1893-1930), ռուս բանաստեղծ։
1925 թվականին Մայակովսկին ընկերոջ՝ նկարիչ Դեյվիդ Բուրլյուկինի հետ տեղափոխվել է Նյու Յորք, որտեղ պոեզիայի երեկոյի ժամանակ հանդիպել է Էլի Ջոնսին (ի ծնե՝ Ելիզավետա Սիբերտ)։ Մեկ տարի անց ծնվել է դուստրը։ Նախկին ամուսինը՝ Ջորջ Ջոնսը, աղջկան տվել է իր ազգանունը, որպեսզի իրեն համարեն «օրինածին», և դարձել է նրա օրինական հայրը ։
Հետագա կյանք
Երբ աղջիկը դարձավ ինը տարեկան, նրան պատմեցին հոր մասին։ Սակայն այդ ամենը ընտանեկան գաղտնիք էր․ մայրը և խորթ հայրը խնդրեցին նրան մինչ կյանքի վերջ չբացահայտել այդ գաղտնիքը։
15 տարեկանում ընդունվել է գեղարվեստի դպրոց, այնուհետև՝ Բարնարդայի քոլեջ, որը ավարտում է 1948 թվականին։
Քոլեջը ավարտելուց հետո աշխատել է որպես խմբագիր (այդ թվում «Մակմիլան» հրատարակչությունում), կատարել է ֆիլմերի, երաժշտական ձայնագրությունների վերլուծություններ, խմբագրել է վեստերներ, վեպեր, դետեկտիվներ, գիտական ֆանտաստիկա ։
1954 թվականին ամերիկացի Ուեյնոմ Թոմփսոն Շերմանի հետ ամուսնությունից հետո նա վերցրեց Թոմփսոն ազգանունը, իսկ իր կրկնակի անունից թողեց միայն երկրորդ մասը։ 1974 թվականին զույգը բաժանվեց։ Ռոջերի որդին, ով փաստաբան էր, ամուսնացած էր, սակայն երեխա չուներ։ Նա Կոլումբիայից որդեգրեց Լոգան անունով մի տղայի (ծնված 1993 թ.)։
Նա դասավանդել է Նյու Յորքի քաղաքային համալսարանի Լեմանի քոլեջում (ռուսերեն)։ Թողարկել է ավելի քան տասնհինգ գիրք, այդ թվում՝ «Մայակովսկին Մանհեթենում, մի սիրո պատմություն», որը պատմում է իր հոր ճանապարհորդության մասին։
Ակտիվորեն մասնակցել է «Ժառանգություն» ռուս-ամերիկյան մշակութային կենտրոնի աշխատանքներին ։
Մարմինը դիակիզվել է ԱՄՆ-ում։ Խնդրել է, որպեսզի մահվանից հետո աճյունափոշին շաղ տան հոր գերեզմանին՝ Նովոդևիչյան գերեզմանատանը։
Արտաքին հղումներ
Կատեգորիա:Գրողներ այբբենական կարգով Կատեգորիա:Ամերիկացի գրողներ Կատեգորիա:Ամերիկացի հրատարակիչներ Կատեգորիա:Փիլիսոփաներ այբբենական կարգով Կատեգորիա:Ամերիկացի փիլիսոփաներ Կատեգորիա:Ամերիկացի կին փիլիսոփաներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի մանկավարժներ Կատեգորիա:20-րդ դարի ամերիկացի կին գրողներ Կատեգորիա:Փիլիսոփայական գիտությունների դոկտորներ
Կավատորե
Կավատորե (իտալ.՝ Cavatore), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 316 մարդ (2008)։ Բնակչության խտությունը՝ 30 մարդ/կմ²։ Տարածքը կազմում է 10 կմ²։ Փոստային ինդեքս՝ 15010։ Հեռախոսային կոդ՝ 0144։
Քարտեր շրջան (Մոնտանա)
Քարտեր շրջան (Carter County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 8.651 կմ² է, բնակչությունը՝ 1.360 մարդ (2000 թ. տվյալներով)։ Շրջկենտրոնն է Էկալակա բնակավայրը։ Կազմավորվել է 1917 թ.։
Կատեգորիա:Մոնտանայի շրջաններ
Ժողովածու (2678)
Ժողովածու (2678), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2678 թվի տակ։ Ձեռագիրը գրվել է 1426-1476 թվականներին, Մատթեոս գրիչի կողմից։ Ստացողները եղել են Իգնատիոս կրոնավորը, Եսայի վարդապետը, Ուսիկ աշակերտը, Արիստոկէսը։ Կազմող՝ Պետրոս սարկավագ։ Գրված է թղթի վրա, որը ունի 26x16,5 չափս։ Ձեռագիրը կազմված է 387 թերթից։ Գրված է միասյուն, երկսյուն, բոլորգրով և նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 21ա, 60բ, 73բ, 122ա, 386ա, կազմողի՝ 387ա (1744 թվական), հետագայի՝ 174բ, 387բ (17-րդ դար), 138ա (1722 թվական) ։
Ծանոթագրություններ
Կատեգորիա:Մատենադարանի ձեռագրեր
Աբդուրահման Ֆաթալիբեյլի
Աբդուրահման Ալի օղլը Ֆաթալիբեյլի-Դյուդենդացի (Əbdürrəhman bəy Əli bəy oğlu Fətəlibəyli, ), Երկրորդ համաշխարհային պատերազմի ադրբեջանցի կոլաբորացիոնիստ, Բանվորա-գյուղացիական Կարմիր բանակի 2-րդ կարգի ռազմական ինժեներ։ Հայրենական մեծ պատերազմի ժամանակ գերեվարվել է և համագործակցության մեջ մտել նացիստների հետ։ Եղել է «Ադրբեջանի ազգային կոմիտեի» ղեկավար և Վերմախտի կազմում «Ադրբեջանական լեգիոնի» ստեղծողներից մեկը։
Վաղ տարիներ
Աբդուրահման Ֆաթալիբեյլին ծնվել է 1908 թվականի հունիսի 12-ին Երևանի նահանգի Դյուդենդի գյուղում (ներկայումս Ադրբեջանի Շարուրի շրջան)՝ Ալի բեկ Ֆաթալիբեյլիի ընտանիքում։ Ֆաթալիբեյլիների գերդաստանում սերնդեսերունդ եղել են զինվորականներ, որոնք ծառայել են Թուրքեստանի և Էրիվանի զորամասերում։ Կյանքի վերջին տարիներին Ալի բեկ Ֆաթալիբեյլին դարձել է Դյուդենգի և Զեյվա գյուղերի բեկ։
Ռազմական կարիերայի սկիզբ
Անդրկովկասում խորհրդային իշխանության հաստատումից հետո, Աբդուրահման Ֆաթալիբեյլին ավարտել է Թբիլիսիի ռազմահետևակային դպրոցը և դարձել Ադրբեջանի հրաձգային դիվիզայի սպա։
1936 թվականին ավարտել է Մոսկվայի ռազմաինժեներական ակադեմիան։ Մեկ տարի անց ծառայողական նպատակներով, ընտանիքի հետ միասին տեղափոխվել է Լենինգրադ, որտեղ էլ ծնվել է նրա որդին՝ Ալին։
1939-1940 թվականներին մասնակցել է Խորհրդա-ֆիննական պատերազմին՝ 2-րդ կարգի ռազմական ինժեների կոչումով։ Պատերազմից հետո եղել է Լենինգրադի ռազմական օկրուգի շտաբի 6-րդ բաժնի ղեկավար ։ Այնուհետ ծառայել է Մերձբալթյան ռազմական օկրուգում։ Կարմիր բանակում ծառայելու տարիներին ունեցած հաջողությունների համար, Ֆաթալիբեյլին պարգևատևվել է «Կարմիր աստղի շքանշանով»։
Գերմանական գերեվարություն և համագործակցություն նացիստների հետ
Հայրենական մեծ պատերազմի սկսվելուց հետո՝ Ֆաթալիբեյլին գերեվարվել է։ Ավելի ուշ, նա անցնում է գերմանացիների կողմն այն հույսով, որ Գերմանիայի հնարավոր հաղթանակից հետո կարող է վերականգնվել Ադրբեջանի անկախությունը ։ Չեչենական ազատագրության շարժման գաղափարախոս Աբդուրահման Ավտորխանովը, որն այդ ժամանակ բնակվում էր Բեռլինում, այսպես է նկարագրում իր հանդիպումը Ֆաթալիբեյլիի հետ։ "<…>1943 թվականի կեսերին ես Բեռլինում՝ Վերմախտի զինված ուժերի բարձրագույն հրամանատարության շենքի ընդունարանում հանդիպել եմ հաստատ կովկասյան արտաքին ունեցող տղամարդու, որը խորհրդային սպ ռազմագերու համազգեստով էր։ Համաձայն արտաքին բոլոր նախանշանների, նա նոր էր ազատվել ճամբարից։ Մարդն ուներ չշփվող տեսք և արտաքին, մտածկոտ էր և փորձում էր կանխագուշակել, թե ինչ ճակատագիր է իրեն սպասվում։ Ընդունարանում շատ մարդ կար և երկար տատանումներից հետո, ես որոշեցի մոտենալ նրան և հարցնել, թե արդյոք կովկասցի չէ։ Անսպասելի հարցից տղամարդը ցնցվեց և պատասխանի փոխարեն տվեց հակադարձ պատասխանը․ ինչ է դուք կովկասցի ե՞ք։ Ես ներկայացա։ Ներկայացավ նաև նա։ Ադրբեջանցի Աբո Դյուդենդացի, խորհրդային բանակի նախկին մայոր։ Այդ պահից էլ սկսվեց մեր ընկերությունը։ Ես համոզված եմ, որ ով կյանքում մեկ անգամ հանդիպել է Աբոյին, նա չի կարող մոռանալ այդ ոչ սովորական մարդուն։ Նրա անձնական հմայքը, նրա ասպետությունը, նրա կամքն օգնելու փորձանքի մեջ ընկած յուրաքանչյուրին, հմայում է բոլորին։"
Գերմանիայում Ֆաթալիբեյլին հանդիպել է Մամեդ Էմին Ռասուլզադեին, որը գլխավորում էր Ադրբեջանի ազգային կոմիտետը։ Վերջինս համարվում է Ադրբեջանի անկախության գաղափարախոսներից մեկը և բնակվում է Բեռլինում։ Ռասուլզադեն ավելի ուշ գրել է այդ հանդիպման մասին։
"<…>Ծանոթացել եմ մի հետաքրքիր, խելամիտ զինվորի հետ։ Նա ոգևորվեց՝ ինձնից լսելով ազգային պայքարի հիմքերի գաղափարների մասին։ Ադրբեջանի ազգային կոմիտեն իր ոչ մի գործողություն չկարողացավ բացատրել գերմանացիներին։ Ադոլֆ Հիտլերը հայտարարում է, որ չի ցանկանում տեսնել և ոչ մի կոմիտե։ Արդյունքում, նա կարգադրեց ստեղծել «Կապի անձնակազմ», որը կօգնի ապահովելու լեգիոներների կապը բանակների շտաբների հետ։ Ադրբեջանական անձնակազմը ղեկավար նշանակվեց հանգուցյալ Ա․ Ֆաթալիբեյլին։<…>"
Շուտով Ֆաթալիբեյլին, գերմանացի սպա Գլոգերի հետ միասին, գլխավորեց առաջին ադրբեջանական N 804 գումարտակը, որը 1942 թվականի սեպտեմբերից գործում էր Կովկասյան ռազմաճակատում՝ «Ա» խմբի բանակների 17-րդ բանակի կազմում։ Գումարտակը մասնակցել է 800 կիլոմետր երկարություն ունեցող արշավանքին, որը ձգվում էր Տագանրոգից մինչև Պսեբայ։ Հետ նահանջի ժամանակ գումարտակը հասել է մինչև Կուբան և զբաղեցրել Ստարոկորսունսկայա ստանիցայի պաշտպանական գիծը։ Գումարտակի հաջող գործողությունները ընդգծվել են գերմանական հրամանատարության կողմից։ Այսպես, Շամիլ Աթաբեկ անունով լեգիոներներից մեկը գրել է Ֆաթալիբեյլիի մասին․ <…>Սկսած 1942 թվականից, Ա․ Ֆաթալիբեյլին լեգիոներների հետ միասին գտնվել է ռազմաճակատում։ Շուտով հերոսությունը, որը ցուցաբերում էին նրա ղեկավարած լեգիոներները, սկսեց գոհացնել գերմանացիներին։
Այն բանից հետո, երբ կազմավորվեցին Վերմախտի առաջ ադրբեջանական զորամասերը, Ֆաթալիբեյլին որոշեց միավորել բոլոր ադրբեջանցիներին՝ ազգային միասնական ծրագրի շրջանակներում։ Այդ նպատակով, Ազգային միասնության ադրբեջանական մեջլիսի օգնությամբ, 1943 թվականի նոյեմբերի 6-ին Բեռլինում գումարվեց ադրբեջանական քուրուլթայ, որը գերմանական կառավարությանը ներկայացրեց հետևյալ պահանջները․
Այդուհանդերձ, այդ ժամանակ արդեն պարզ էր, որ մոտենում է Գերմանիայի պարտությունը։
Պատերազմից հետո
Պատերազմի ավարտից հետո՝ Ֆաթալիբեյը գերեվարվել է բրիտանական զորքերի կողմից։ Իտալիայում ազատվելուց հետո, երկու տարի ապրել է Եգիպտոսում, այնուհետ տեղափոխվել Արևմտյան Գերմանիա։ Երկու տարի անց է կացրել Թուրքիայում և նորից վերադարձել Մյունխեն։ Գտնվելով Իտալիայում՝ Ֆաթալիբեյլին նամակ է գնում Մեծ Բրիտանիայի վարչապետ Կլեմենտ Էթլիին, որտեղ շարադրում է իր մտքերը Սառը պատերազմի և ԽՍՀՄ դեմ պատերազմի շարունակական լինելու անհրաժեշտության մասին։ Նրա նամակը մնում է անպատասխան։
1953-1954 թվականներին Մյունխենում Ֆաթալիբեյլին ղեկավարել է Ազատություն ռադիոկայանի ադրբեջանական խմբագրությունը, որը հիմնադրվել էր «Կոմունիզմի դեմ պայքարի կորդինացիոն կենտրոնի» կողմից։ Ռադիոկայանի ֆինանսական և վարչական գործունեության ապահովումն իրականացնում էր ԱՄՆ Կոնգրեսը։ Ֆինանսավորումն իրականացվում էր ամերիկյան բյուջեից՝ ԱՄՆ կենտրոնական հետախուզական վարչության միջոցով։ Վերջինս վերահսկում էր ռադիոկայանի գործունեությունը։
Այդ ռադիոկայանի եթերում Ֆաթալիբեյլին մշտապես հանդես էր գալիս հակաբոլշևիկյան և հակախորհրդային ճառերով։ Այսպես, 1953 թվականի հունիսին Ֆաթալիբեյլին հանդես է եկել հայտարարությամբ․ "Խոսում է «Ազադլըք» ռադիոկայանը։ Հարգելի՛ հայրենակիցներ։ Դուք լսում եք մեր ձայնը ազատ աշխարհից։ Լսեք «Խորհրդային իմպերիալիզմ» շարքի «Ճշմարտություն Թուրքիայի մասին» մեր հաղորդումը։ Երկրորդ համաշխարհային պատերազմից հետո, Խորհրդային Միության բոլոր ջանքերը «խաղաղ ճանապարհով գրավելու» Թուրքիան, անհաջողություն է կրել։ Թուրքիան կարողացավ մերժել Կրեմլի բոլոր ցինիկ պահանջները, կարողացավ դիմադրել ԽՍՀՄ ճնշմանը և այդպիսով մեծ ծառայություն մատուցեց ամբողջ աշխարհին՝ ազատության և ժողովրդավարության պահպանման գործում։ Դրանից հետո, Կրեմլը սկսեց վարել նմանը չունեցող հակաթյուրքական արշավ․․․Բայց այդ խորամանկ քայլերն անհիմն են։ Ժողովրդավարությունը, լինելով դատավոր, կոմունիզմին և խորհրդային իմպերիալիզմին դատապարտել է մահվան։ Ազատ ժողովուրդները, Խորհուրդների կողմից ճնշված ազգերը, դատավճիռն կիրականացնեն և կստեղծվի միասնական, ազատ աշխարհ։"
Սպանություն
Ֆաթալիբեյլիի գործունեությունը խիստ մտահոգում էր խորհրդային կառավարությանը։ 1954 թվականի նոյեմբերին նա անհետ կորավ, իսկ մի քանի օր անց, Մյունխենի բնակարաններից մեկում գտնվեց ոմն Միկայիլ Իսմայիլովի դին։ Հետաքննության արդյունքում պարզվեց, որ դին պատկանում է հենց Ֆաթալիբեյլիին, իսկ Իսմայիլովը՝ ՊԱԿ-ի լրտես է, որն ուղարկվել է Արևմտյան Գերմանիա՝ Ֆաթալիբեյլիին վերացնելու համար։ Որոշ ժամանակ անց, Միկայիլ Իսմայիլովը կախված է գտնվել Բաքվի իր տանը։
Արտաքին հղումներ
Կատեգորիա:Ադրբեջանցի կոլաբորացիոնիստներ Կատեգորիա:Կարմիր աստղի շքանշանի ասպետներ
Բուրազանի բնական զբոսայգի
Բուրազանի բնական զբոսայգի, ալբանական սահմանի մոտ գտնվող էկոլոգիական թանգարան բաց երկնքի տակ (Բուրազանի շրջան, Էպիրուս), Հունաստանում էկոլոգիական զբոսաշրջության կենտրոններից մեկը ։ Զբոսայգու գործունեության հիմնական նպատակն է կենդանիներին արժանի, բնական պայմաններում պահելը, ապահովել կենդանիների հսկողությունը բնական միջավայրում, ինչպես նաև կենդանիների կենսաբանական համայնքների մասին այցելուներին լիարժեք տեղեկատվություն տրամադրելը։ Այցելությունների համար զբոսայգին գործում է տարին 12 ամիս օրվա երկրորդ կեսին։
Բնութագիր
Բուրազանի զբոսայգու տարածքը կազմում է 250 հեկտար։ Ներկայացված են 850 տեսակի բույսեր և ծառեր, 51 տեսակի վայրի խոլորձներ։ Այգում կան վայրի կակաչների մի քանի դաշտեր, 113 թիթեռներ՝ ընդհանուր Հունաստանում բնակվող 232 տեսակներից և Եվրոպայում՝ 430 տեսակներից ։ Ֆաունան ներկայացված է 172 տեսակի թռչուններով, 17 տեսակի սողուններով, Աոոս գետի ջրերում 12 տեսակի ձկներով, ինչպես նաև Libellula տեսակի 22 թիթեռներով։ Այգին բնակեցված է 6 տեսակի եղջերույի պոպուլյացիայով՝
Ծանոթագրություններ
Կատեգորիա:Հունաստանի թանգարաններ Կատեգորիա:Զբոսաշրջությունը Հունաստանում
Միդլսբրո
Միդլսբրո (անգլ.՝ Middlesbrough [ˈmɪdəlzbrə]) — մեծ քաղաք, գտնվում է Տիս գետի հարավային ափին Հյուսիսային Յորքշիր կոմսությունում, Անգլիայի հյուսիս-արևմուտքում, խոշորագույն արդյունաբերական կենտրոն։ Տեղական ինքնակառավարման մարմինը Միդլսբիրյան քաղաքային խորհուրդն է։
1889 թվականից սկսած Միդլսբրոն քաղաք-կոմսություն էր Յորքշիրում, սակայն 1968 թվականին այն դարձավ Տիսսայդ կոմսության կենտրոնը, որը հետագայում Կլիվլենդ կոմսության մեջ է ներառվում 1874 թվականին։ 1996-ին Միդլսբրոն դառնում է միասնական միավոր Հյուսիսային Յորքշիր կոմսությունում։ "Erimus" ("Մենք կլինենք"), լատիներենով, ընտրվել է որպես քաղաքի կարգախոս 1830 թվականին, որպեսզի ցույց տան քաղաքի կամքի ուժը։
Քույր քաղաքները
Կատեգորիա:1830 թվականին հիմնադրված բնակավայրեր Կատեգորիա:Անգլիայի քաղաքներ Կատեգորիա:Հյուսիսային ծովի նավահանգստային քաղաքներ
Կուլիկովկա (այլ կիրառումներ)
Կուլիկովկա, կարող է վերաբերել՝
Վլադիմիր Բարվինոկ
Բարվինոկ Վլադիմիր Իվանովիչ (ուկրաիներեն՝ Барвінок Володимир Іванович, հուլիսի 22, 1879, Օխռամիևիչի, Չեռնիգովի մարզ, Ռուսական կայսրություն - 1943, Կիև, Խորհրդային Սոցիալիստական Հանրապետությունների Միություն), ուկրաինացի պատմաբան, աստվածաբան, մատենագետ, գրող, հնագետ, ականավոր արխիվագետ, հանրապետական պետական գործիչ։ Չեռնիգովի մարզի ականավոր քաղաքացի, Ուկրաինայի գիտությունների ակադեմիայի գիտնական և ուկրաինական մշակույթի, պատմության ուսուցիչ  ։
Կենսագրություն
1905 թվականից մինչև 1917 թվականը Վլադիմիր Բարվինոկն իր ընտանիքի հետ ապրել է Սանկտ Պետերբուրգում, որտեղ ծնվել է նրա որդին՝ Բորիսը։ 1905-ից 1908 թվականներ ընթացքում Բարվինոկը սովորել է Սանկտ Պետերբուրգի հնագիտական ինստիտուտում։ 1908-ից 1911 թվականներին սովորել է Սանկտ Պետերբուրգի պետական համալսարան, որն այն ժամանակ կոչվել է Պետրոգրադի համալսարան, պատմության և բանասիրության ֆակուլտետներում։ Հետևաբար, նա ստացել է աստվածաբանության մագիստրոսի կրթական կոչում։ Ընտանիքն ազատ ժամանակ հաճախ էր մեկնում Կիև՝ Ուկրաինայի կենտրոնական քաղաքը։
Մինչև 1917 թվականը աշխատել է Սրբազան Սինոդի կենտրոնական բաժնում։ Միևնույն ժամանակ, 1912-ից 1917 թվականներին ուկրաինայի պատմությանը վերաբերող դասախոսություններ է կարդացել Սանկտ Պետերբուրգի «Ա.Ի. Գելդայի» Ռեալական կրթակենտրոնում։ Հեղափոխության մասին առաջին լուրը ստանալուն պես՝ Վլադիմիր Բարվինոկն անմիջապես վերադարձավ Կիև, որտեղ խորապես ներգրավված էր Ուկրաինայի անկախության վերականգնման քաղաքական գործում։
1918 թվականին Վոլոդիմիր Բարվինոկը, որպես նշանավոր մատենագետ և հին ձեռագրերի և գրքերի գիտաշխատող, աջակցեց Ուկրաինայի պետական ազգային գրադարանի ձևավորմանը։ 1918 - 1919 թվականներին աշխատել է Ուկրաինայի գետմանական պետությունում, այնուհետև Ուկրաինայի Ժողովրդական Հանրապետություն՝ հավատքի բաժնում, ապա՝ հավատքի նախարարությունում։
Այս գերատեսչության նպատակն ամբողջությամբ, ինչպես նաև Վլադիմիր Բարվինոկի առանձնահատուկ պատասխանատվությունը եկեղեցու նկատմամբ պետական քաղաքականության կանոնակարգումն ու վարումն էր։ Նախարարությունը եկեղեցուց պահանջել է իրականացնել պաշտոնական փաստաթղթերի ուկրաինացման քաղաքականությանը և առաջ է մղել ուկրաինական ուղղափառ եկեղեցու անկախության միտքը (ավտոկեֆալիա) Մոսկվայի պատրիարքարանից։ Նախարարության աշխատանքը բարեկամական գործընկերություն է ստեղծել Ուկրաինայի անկախ պետության և Եկեղեցու միջև։ Ուկրաինայի Ազգային Հանրապետության կառավարական հաստատություններում աշխատանքին զուգահեռ Բարվինոկն աշխատել է որպես գրականության և ուկրաինական մշակույթի պրոֆեսոր Կիևի տեխնիկական դպրոցում։ Երբ Ուկրաինայի ժողովրդական բանակը նահանջեց Կիևից, և անկախ Ուկրաինան լուծարվեց, Բարվինոկը մնաց օկուպացված Կիևում և կենտրոնացավ գիտական աշխատանքի վրա։ 1918-ից 1928 թվականներին աշխատել է Ուկրաինայի գիտությունների ակադեմիայի պատմաբանասիրական մասնաճյուղում։ Չնայած քաղաքական բռնաճնշումներին և ֆինանսական ծանր իրավիճակին, պատմաբանասիրական բաժինը համառորեն աշխատեց ուկրաիներենի զարգացումն և կիրառումը գիտության բոլոր ճյուղերում ընդլայնելու ուղղությամբ։ 1924 թվականի սեպտեմբերի 30-ին Բարվինոկը դարձավ Ուկրաինայի տպագրության ավանդույթների 350-ամյակի առթիվ ստեղծված հանձնաժողովի քարտուղար ՝ Ուկրաինայի գիտությունների ակադեմիայի ավելի մեծ հնագիտական կոմիտեին կից՝ Ուկրաինայի առաջին նախագահ և հայտնի պատմաբան Միխայիլ Գրուշևսկու գլխավորությամբ։ Բարվինոկի հանձնաժողովի նպատակն էր գրել 16-18-րդ դարերի ազգագրական Ուկրաինայի տարածքում հրապարակումների գիտական նկարագրությունը ։
1924 թվականից մինչև 1933 թվականը Բարվինոկն աշխատել է Ուկրաինայի գիտությունների ակադեմիայի հնագիտական հանձնաժողովում։ Միևնույն ժամանակ աշխատել է Ուկրաինայի տպագրության գիտական ինստիտուտում, որտեղ հրատարակել է «Կիևի գրադարաններում հին տպագրությունների ընդհանուր հետազոտություն» նշանավոր և համապարփակ աշխատությունը։ Ներածությունում նա քննադատում է Ուկրաինայի գիտությունների ակադեմիայի ֆինանսավորման բացակայությունը և ընդգծում է Կիևի և Մոսկվայի հին տպագրությունների միջև եղած սկզբունքային տարբերությունները՝ գործողություններ, որոնք այն ժամանակ վտանգավոր էին։ 1928-ից 1930 թվականներին աշխատել է որպես Գիտությունների ակադեմիայի Սոֆիայի հանձնաժողովի և արվեստի մասնաճյուղի քարտուղար։ 1930 թվականին ծնվել է նրա առաջին թոռը՝ Յուրին։ Սոֆիայի հանձնաժողովը նպատակ ուներ պահպանել Կիևի Սուրբ Սոֆիայի տաճարը, որը խորհրդային իշխանությունները ծրագրել էր քանդել Սուրբ Միքայելի ոսկեգմբեթ վանի նման։ Խորհրդային իշխանությունները նպատակ ունեին վերացնել ուկրաինական իսկական մշակութային ժառանգության ցանկացած նշան։ Հանձնաժողովի հոգնեցուցիչ աշխատանքի շնորհիվ ողբերգական ավարտից զերծ մնաց Սուրբ Սոֆիայի տաճարը, որը, հավանաբար, պատմականորեն ամենակարևոր ուկրաինական կառույցն է։
1930-ականների կեսերին Բարվինոկն իր հսկայական գրադարանը նվիրեց Կիևի համալսարանին, որտեղ այն հիմք դարձավ մի քանի գիտական ճյուղերի։ 1930-ից 1933 թվականներին Բարվինոկն աշխատել է որպես Համաուկրաինական հնագիտական կոմիտեի քարտուղար, որը համակարգել է Ուկրաինայում բոլոր հնագիտական աշխատանքները։ 1937 թվականին նրա որդին՝ Բորիսը, կամուրջների ինժեներ, ձերբակալվել է ԽՍՀՄ Ներքին գործերի ժողովրդական կոմիսարիատի՝ խորհրդային գաղտնի ոստիկանության կողմից։ Բարվինոկն հետագայում այլևս չտեսավ նրան։ Սա Վլադիմիր Բարվինոկի ընտանիքի նկատմամբ բռնաճնշումների առաջին դեպքը չէր. նրա մտերիմներն ապրում էին մշտական վախի մեջ՝ ենթարկվելով ձերբակալությունների և խոշտանգումների։ Բարվինոկը, լինելով ինչպես Ռուսական կայսրության, այնպես էլ անկախ Ուկրաինայի բարձրագույն օղակների մասնակից, գայթակղիչ թիրախ էր Խորհրդային Միության գաղտնի ոստիկանական կազմակերպությունների համար, սակայն գիտական շրջանակներում նրա հայտնի լինելը դժվարացրեց անձամբ ձերբակալել նրան։ Իր կյանքի վերջում Բարվինոկը գրել է սլավոնական և ուկրաինական թեմաներին վերաբերող հոդվածներ և նրա գործերից շատերը այդպես էլ երբեք չեն տպագրվել և հայտնի չեն դարձել մեծ հասարակության համար։ Վլադիմիր Բարվինոկը մահացել է 1943 թվականին նացիստների կողմից Կիևի օկուպացիման ժամանակաշրջանում։
Արտաքին հղումներ
Կատեգորիա:Ուկրաինացի հնագետներ Կատեգորիա:1943 մահեր Կատեգորիա:1879 ծնունդներ
Եռվե (գյուղ, Սալմե շրջան)
Եռվե (Järve), գյուղ Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Սալմե շրջանի բնակավայրեր Կատեգորիա:Էստոնիայի գյուղեր
Լեսնոյ (քաղաքատիպ ավան, Շիլովսկի շրջան)
Լեսնոյ (Лесной), քաղաքատիպ ավան Ռուսաստանի, Ռյազանի մարզի Շիլովսկի շրջանի կազմում։
Բնակչությունը 2010 թվականին գրանցված տվյալներով կազմում էր 7632 մարդ։
Պախարևկա (գյուղ, Ալեքսանդրիայի շրջան)
Պախարևկա (Пахарівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Պախարևկա գյուղում բնակվում էր 209 մարդ։
Տսիտրե դաստակերտ
Տսիտրե դաստակերտ (Tsitre mõis, Zitter), դաստակերտ Էստոնիայում։ Եղել է Կոլգա դաստակերտի սեփականատերերի՝ Ստենբոկ ընտանիքի ամառանոցը, որ կառուցվել է XIX դարի երկրորդ կեսին կոմս Կառլ Մագնուս Ստենբոկի (1804—1885) հրամանով Տսիտրեում ։
Ֆիննական ծոցի ափին գտնվող Տսիտրե դաստակերտը համարվում է Էստոնիայի ամենագեղեցիկ դաստակերտներից մեկը։
Տսիտրե դաստակերտի գլխավոր մասնաշենքում ու նրա շուրջը տեղակայված տներում ապրել են Ստնենբոկների ազգականներն ու ընկերները ։
Դաստակերտում կարելի էր լողալ, զբաղվել ձիասպորտով, թենիսով, ինչպես նաև կար առագաստ վարելու հնարավորություն։
Տսիտրե դաստակերտի շինություններն ավերվել են խորհրդային տարիներին։ Ներկայումս պահպանվում են միայն նավահանգստի պետի ու կապիտանի տները, ինչպես նաև դաստակերտի հիմնադիր Կառլ Մագնուս Ստենբոկի անունով հուշաքարը, որ վերանորոգվել է 1892 թվականին ։
Ծանոթագրություններ
Կատեգորիա:Էստոնիայի դաստակերտներ
Դոուսոն շրջան (Նեբրասկա)
Դոուսոն շրջան (Dawson County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.624 կմ² է, բնակչությունը՝ 24.365 մարդ (2010 թ. տվյալներով)։ Շրջկենտրոնն է Լեքսինգտոն բնակավայրը։ Կազմավորվել է 1860 թ.։
Կատեգորիա:Նեբրասկայի շրջաններ
Պրուդովկա (գյուղ, Վոսկրեսենսկի շրջան)
Պրուդովկա (Прудовка), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վոսկրեսենսկի շրջանի բնակավայրեր
Մերիպիլուս հսկա
Մերիպիլուս հսկա, Albatrellaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։
Նկարագրություն
0,5-0,8 մ տրամագծով պտղամարմինը կլորավուն է, կազմված բազմաթիվ ճյուղավորված կարճ ոտիկների վրա նստած գլխիկներից, որոնք ամրացած են ուռուցիկ, պալարաձև հաստացած ընդհանուր ոտիկին։ Կիսագնդաձև կղմինդրաձև դասավորված գլխիկները գորշագույն կամ բաց շականակագույն են, չորանալուց հետո փայտացած, մանր թեփուկներով, կնճռոտված և առանց փայլի։ Կոշտ մսալի պտղամիսն ունի բաց գունավորում, կտրելիս մգանում է՝ արագ սև գույն ստանալով, ունի յուրահատուկ սնկի հոտ։ Խողովակները կարճ են՝ մինչև 6 մմ երկարությամբ։ Սպիտակ են կամ մոխրագույն անցքերը, մանր են միջինը 3-4 անցք 1 մմ հեռավորության վրա, կլոր և նուրբ ծոպերով։ Լայն էլիպսաձև և համայրա գնդաձև սպորները 5-6 x 4,5-5 մկմ են, պատված են յուղի 1 կաթիլով ։
Տարածվածություն
Մերիպիլուս հսկան տարածված է Եվրոպայում, Ասիայում և Հարավային Կովկասում (Վրաստանում և Հայաստանում)։ Հայաստանում հայտնաբերված է Իջևանի ֆլորիստիկական շրջանում՝ «Դիլիջան» ազգային պարկում, Բերդ և Նոյեմբերյան քաղաքներում ։
Էկոլոգիա
Հայաստանում հանդիպում է հազվադեպ, մեծ խմբերով, հաճարենու և կաղնու բների ստորին մասերում, լայնատերև անտառներում, 1200-1800 մ բարձրությունների վրա, հանդիպում է սեպտեմբեր-հոկտեմբեր ամիսներին։ Քսիլոտրոֆ է, առաջանում է սպիտակ փտում ։
Պահպանություն
Վտանգված տեսակ է։ Հայաստանում պահպանվում է «Դիլիջան» ազգային պարկի համապատասխան էկոհամակարգի կազմում ։
Ծանոթագրություններ
Կատեգորիա:Սնկեր Կատեգորիա:Վտանգված տեսակներ Կատեգորիա:ՀՀ Կարմիր գրքում գրանցված սնկեր
Պեետրի դաստակերտ
Պեետրի դաստակերտ (Peetri mõis, Peterhof), նախկին կալվածք Էստոնիայի հյուսիսում՝ Հարյումաա նահանգի Հառկու շրջանում։
Պատմություն
Պեետրի դաստակերտը հիմնադրվել է XVIII դարում։ Իր գոյության ողջ ընթացքում Պեետրի դաստակերտը եղել է Վյայանա դաստակերտի մի մասը։
Պեետրի դաստակերտը երբեք չի ունեցել աչքի ընկնող որևէ շինություն։ Այն իրականում անասնապահական դաստակերտ էր։ Ներկայումս Պեետրի դաստակերտի շինություններից ոչինչ չի պահպանվել։ Մեր օրերում Պեետրի դաստակերտի նախկին տարածքում տեղակայված են բնակելի տներ։
Արտաքին հղումներ
Կատեգորիա:Էստոնիայի դաստակերտներ
Եռվեկյուլա (գյուղ, Ռաե շրջան)
Եռվեկյուլա (Järveküla), գյուղ Էստոնիայի Հարյումաա նահանգի Ռաե շրջանում։
Արտաքին հղումներ
Կատեգորիա:Էստոնիայի Հարյումաա նահանգի Ռաե շրջանի բնակավայրեր Կատեգորիա:Էստոնիայի գյուղեր
Լեսնոյ (գյուղ, Դեմիդովսկի շրջան)
Լեսնոյ (Лесной), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 140 մարդ։
Պեսչանի Բրոդ (գյուղ, Ալեքսանդրիայի շրջան)
Պեսչանի Բրոդ (Піщаний Брід), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Պեսչանի Բրոդ գյուղում բնակվում էր 283 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի գյուղեր
Կարտոզիո
Կարտոզիո  (Cartosio), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 806 մարդ (2008)։ Բնակչության խտությունը՝ 48 մարդ/կմ²։ Տարածքը կազմում է 17 կմ²։ Փոստային ինդեքս՝ 15015։ Հեռախոսային կոդ՝ 0144։
Կարտոզիոն սահմանակից է Կաստելետո դ'Էրո, Կավատորե, Մալվիչինո, Մելացո, Մոնտեչիարո դ'Ակկի, Պարետո և Պոնցոնե համայնքներին։
Սուրբ Անդրեաս առաքյալը հարգվում է որպես համայնքի հովանավոր։ Տոնակատարությունը նոյեմբերի 30-ին է։
(5193) Տանակավատարու
(5193) Տանակավատարու (Tanakawataru), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 7-ին Սեյձի Ուեդայի և Հիրոսի Կանեդայի կողմից Կուշիրոյում ։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վարպետը Կլամսիից
«Վարպետը Կլամսիից» («Мастер из Кламси»), 1972 թվականին նկարահանված խորհրդային տիկնիկային մուլտֆիլմ մեծահասակների համար, որը նկարահանվել է «Սոյուզմուլտֆիլմ» ստուդիայում, ռեժիսոր Վադիմ Կրուչևսկու կողմից, ըստ ֆրանսիացի հայտնի գրող Ռոմեն Ռոլանի «Կոլա Բրյունյոն» պատմվածքի մոտիվների։
Սյուժե
Կոլա Բրյունյոնը հասարակ մարդ էր, տաղանդավոր ատաղձագործ ֆրանսիական Կլամսի փոքր քաղաքից։ Նա փայտից ստանում էր գեղեցիկ քանդակներ և նայելով դրանց` հիշում իր երիտասարդությունը և իր առաջին սերը` Ծիծեռնակին։ Կոլան երբեք չի կորցնում իր լավատեսությունը, չնայած իրեն պատահած բազմաթիվ անհաջողություններին. նա վարակվում է ժանտախտով, դիմանում իր թոռնուհու հիվանդությանն ու կնոջ մահին։ Կոլան վերապրում է իր ստեղծագործությունների կորուստը հերցոգյան ամրոցում. նրա արվեստանոցն այրվում է ժանտախտի ժամանակ։ Նրա համար ամենակարևորը կյանքի հանդեպ սերն էր և ստեղծագործական աշխատանքը, ինչպես նաև` այն համոզմունքը, որ կյանքը շարունակվում է երեխաներին ու աշակերտների մեջ։
Նկարահանող խումբ
Հեղինակները ներկայացված են ըստ մուլտֆիլմի լուսագրերի։
Բոդի-հորոր
Բոդի-հորոր (body horror, բառացի նշանակում է «մարմնային սարսափ», «մարմնային հորոր»), հայտնի է նաև ինչպես ՝օրգանիկ-հորոր (organic horror) և բիոհորոր (biological horror) — Սարսափ ֆիլմերի և գրականության մեջ օգտագործվող ենթաժանր, որին բնորոշ է հատուկ ուշադրությունը մարդակին մարմնին և դրանց տրանսֆորմացիան ։ Այս ժանրում հաճախ կարելի է նկատել տարբեր Հիվանդություններ, Մակաբուծություն, Մուտացիաներ, Խեղում, կերպարանափոխություններ և մարդկային մարմնի վրա կատարվող փորձարկումներ, որի հետևանքով կարող է ստեղծվել Ֆրանկենշտեյնի հրեշի նման մի էակ։ Բոդի-հորորի այլ տարբերակներ կարող են ներառել մարմնի անբնական շարժումներ կամ օրգանների և վերջույթների անատոմիական սխալ դասավորություն։ Դեյվիդ Քրոենբերգը, Ֆրենք Հենենլոթթերը, Բրայան Յուզնան, Ստյուարտ Գորդոնը, Լլոյդ Քաուֆմանը և Քլայվ Բարքեր այս ժանրի նշանավոր ռեժիսորներն են։
Օգտագործումը տեսախաղերում
Վերջին տարիների ընթացքում մարդկանց վրա փորձարկումները, բժշկական հետազոտությունները և վարակները մեծ դեր են խաղացել տեսախաղերում, որոնց սյուժեները գլխավորապես ոգեշնչված են բոդի-հորորից։
Խորնի
Խորնի կամ Խորոնք, Խորենք, Խորհան (Xoronk, Harman), գյուղ Արևմտյան Հայաստանում` Բիթլիսի վիլայեթի Մշո գավառում։ Գտնվել է պատմական Հայաստանի Տուրուբերան նահանգի Տարոն գավառում ։ Գյուղը տեղակայված է Մուշ քաղաքից 8 կմ հյուսիս-արևմուտք, Արածանիի ձախ վտակներից մեկի միջին հոսանքի ձախ կողմում ։
Անվան ստուգաբանություն
Ըստ Մ. Օրմանյանի Խորոնք նշանակում է «ծննդավայր»։ Ենթադրաբար անվանումը կապված է եղել գյուղում Մովսես Խորենացու ծնված լինելու հանգամանքի հետ ։
Պատմություն
Գյուղի մասին առաջին հիշատակությունը վերաբերվում է IV դարին։ Այն պատկանել է Գլակա վանքին։ Բացի այդ գյուղը նույնացնում են խեթական արձանագրությունների Հորնիյա քաղաքի հետ ։
Հովհան Մամիկոնյանը իր VII դարի պատմության ձեռագրերում այն հիշատակել է որպես Խոհնի, Խորհի, Խրտնի (աղավաղված տարբերակ) ձևերով։ Եղել է գյուղ կամ ավան։ Այդ ժամանակ ունեցել է 1900 տուն հայ բնակիչ։
Արշակունիների թագավորության ժամանակ գյուղը հայոց բանակին տվել է 600 հեծյալ և 1700 հետևակ զինվոր ։
Ավելի ուշ ժամանակաշրջանում բնակավայրը կրել է Խորոնք անվանումը և հանդիսացել է Բիթլիսի վիլայեթի Մշո գավառի գյուղերից մեկը։
Բնակչություն
1880 թ.-ին ուներ 20 տուն, 1909 թվականին ուներ 50 տուն հայ և 6 տուն քուրդ բնակիչ ։
2000 թվականի դրությամբ գյուղում բնակվում է 830 մարդ, հիմնականում քրդեր։
Տնտեսություն
Հայ բնակչությունը զբաղվում էր երկրագործությամբ և անասնապահությամբ։
Կրթություն
Խորոնքում գործում էր վարժարան ։
Նշանավոր անձինք
Հավանաբար այստեղ է ծնվել պատմահայր Մովսես Խորենացին ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Տարոնի գյուղեր Կատեգորիա:Մուշի շրջանի համայնքներ
Ահարոն Մակգրուդեր
Ահարոն Մակգրուդեր (Aaron McGruder, ), ամերիկացի ծաղրանկարիչ, առավել հայտնի է «Բունդքս» (The Boondocks, թարգմանաբար՝ առանձնաթաղեր, ետնախորշեր, 2х2 ռուսական հեռուսատաալիքով ցուցադրվող ռուսերեն անվանում՝ Գետտո) կատակերգական անիմացիոն մուլտսերիալով, որը Չիկագոյից վերադարձած երկու երիտասարդ աֆրոամերիկացի եղբայրների մասին է, ովքեր ապրում էին իրենց պապի հետ արվարձանում ։ Հյուին (Huey) և նրա փոքր եղբայր Ռայլին (Riley) երազում էին դառնալ գանգստեր։ Անիմացիոն շարքը ուսումնասիրում է աֆրոամերիկյան մշակույթի և ամերիկյան քաղաքականության խնդիրները  ։
Կենսագրություն
Ահարոն Մակգրուդերը ծնվել է Իլինոյս նահանգի Չիկագո քաղաքոմ։ Երբ Մակգրուդերի հայրը աշխատանքի է անցել Ազգային տրանսպորտային անվտանգության խորհրդում, նա 6 տարեկանում տեղափոխվել է Կոլումբիա, Մերիլենդ՝ ծնողների և եղբոր Դեդրիկոյի (Dedric) հետ։ Հաճախել է Իեզուիտսկի ​​դպրոցը, այնուհետև ավարտել Օքլանդ Միլսի ավագ դպրոցը (Oakland Mills High School) և Մերիլենդի համալսարանը (University of Maryland): Դրանից հետո Մակգրուդերը ստացել է բարձրագույն կրթություն և ավարտել աֆրոամերիկյան ուսումնասիրությունների բաժինը։
Աշխատանքայի գործունեություն
Ահարոն Մակգրուդերի Boondocks մուլսերիալի դեբյուտը կայացել է 1997 թվականի վերջին ուսանողական The Diamondback թերթում, Ջենսոն Բլերի խմբագրությամբ (Jayson Blair) : Այդ ժամանակ Մակգրուդերը աշխատում էր Կամպուսի  համալսարանի Գրաֆիկական լաբորատորիայում (Presentation Graphics Lab) : Նա աշխատել է նաև դիջեյ ուսանողական շահույթ չհետապնդող  WMIC ռադիոյիSoul Controllers Mix Show հաղորդաշարում։
Ահարոն Մակգրուդերն այժմ ապրում է Լոս Անջելեսում (Կալիֆոռնիա) և շարունակում է աշխատել իր տարբեր կատակերգական (The Boondocks և Super Deluxe) նախագծերի վրա, բացի Սուպեր Ռամլեքս միքս (The Super Rumble Mix Show) շուից։ Նա նաև Ռեդժինալդ Հադլինի (Reginald Hudlin), 2004 թվականի  կոմիքսի (Birth of a Nation A Comic Novel) համահեղինակ է, որը նկարված է նկարիչ և հրապարակախոս քաղաքական և մշակութային հարցերի բանախոս Քայլ Բեյքերի (Kyle Baker) կողմից։
Արտաքին հղումներ
Կատեգորիա:Կոմիքսների նկարիչներ Կատեգորիա:Ամերիկացի մուլտիպլիկատորներ Կատեգորիա:Ամերիկացի նկարիչներ Կատեգորիա:Ամերիկացի սոցիալիստներ Կատեգորիա:Ամերիկացի ծաղրանկարիչներ Կատեգորիա:21-րդ դարի ամերիկացի գրողներ Կատեգորիա:Բնօրինակում անաղբյուր հոդվածներ Կատեգորիա:Ամերիկացի սցենարիստներ
Քասկեյդ շրջան (Մոնտանա)
Քասկեյդ շրջան (Cascade County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 6.988 կմ² է, բնակչությունը՝ 80.357 մարդ (2000 թ. տվյալներով)։ Շրջկենտրոնն է Գրեյտ Ֆոլս բնակավայրը։ Կազմավորվել է 1887 թ.։
Կատեգորիա:Մոնտանայի շրջաններ
Արտեմի Տրոիցկի
Արտեմի Կիվովիչ Տրոիցկի (Арте́мий Ки́вович Тро́ицкий, ), ռուս ռոք-լրագրող, երաժշտական քննադատ, ԽՍՀՄ-ում ռոքի առաջին տարածողներից, Ռուսաստանում ինդի և էլեկտրոնային երաժշտության տարածողներից։ Մի շարք փառատոների կազմակերպիչ և վարող։ Ժամանակից երաժշտության ռուսական առաջատար մասնագետներից։ «Ստեպնոյ վոլկ» (2008–2014) անկախ երաժշտական մրցանակի հիմնադիր։
Կենսագրություն
Մանկությունն անց է կացրել Պրահայում։ 1977 թ. ավարտել է Մոսկվայի տնտեսավիճակագրական ինստիտուտը։ 1978-1983 թթ. աշխատել է Արվեստների պատմության ինստիտուտում, ազատվել է աշխատանքից՝ չհասցնելով պաշտպանել թեկնածուական թեզը։
1982-1983 թթ. եղել է "Զվուկի Մու" խմբի կիթառահարը։ "Պրոգրամմա Ա" հեռուստածրագրի համահիմնադիրներից է։ Եղել է ռուսական Playboy-ի խմբագիրը ։
2001 թ. Կառավարման պետական ինստիտուտում դասախոսություններ է կարդում երաժշտության կառավարման վերաբերյալ։
Ունի ընդդիմադիր հայացքներ. 2011 թ. իր հանրային ելույթների համար ենթարկվել է դատական հետապնդումների։ Ներկայումս բնակվում է Տալլինում, վարում է "Хижина дяди Тёма" ծրագիրը։ 2018 թ. Ա. Այրապետովը նրա մասին նկարահանել է "Քննադատ" ֆիլմը։
«Վերադարձ ԽՍՀՄ» գիրքը
1987 թվականին Արտեմի Տրոիցկին Անգլիայում (այնուհետեւ Ամերիկայում, Ճապոնիայում եւ Եվրոպայում) հրատարակեց «Back in the USSR. The True Story of Rock in Russia » (Վերադարձ ԽՍՀՄ։ Ռուսական ռոքի իրական պատմությունը) գիրքը՝ առաջինը, որ նկարագրում էր ռուսական ռոքի պատմությունը։ ԽՍՀՄ-ում գիրքը հրատարակվեց միայն 1991 թ.՝ «Ռոքը Միությունում։ 60-ականներ, 70-ականներ, 80-ականներ ...» վերնագրով։
Հղումներ
Կատեգորիա:Ռուս լրագրողներ Կատեգորիա:Մոսկվայի պետական համալսարանի դասախոսներ Կատեգորիա:Ռուս գրողներ Կատեգորիա:Խորհրդային գրողներ Կատեգորիա:Խորհրդային լրագրողներ Կատեգորիա:Ռուս արձակագիրներ Կատեգորիա:Ռուսաստանում «օտարերկրյա գործակալներ» ճանաչված անձինք
Թռիչքի կառավարման կենտրոն
Թռիչքի կառավարման կենտրոն, ԹԿԿ (Центр управления полётами), «Ռոսկոսմոս» ընկերության տիեզերական թռչող ապարատների (ՏԹԱ) կենտրոնական կայան, թռիչքների կառավարման աշխատանքների (պրոցեսների, գործողությունների) համալիրների կենտրոնացված օպերատիվ-տեխնիկական ղեկավարումն իրագործող օրգան։ Թռիչքի կառավարումն իրականացվում է աշխատատեղերից, որոնք սարքավորված են հրամանների և ծրագրերի հաղորդման, տիեզերագնացների, ՏԹԱ-ի հետ ինֆորմացիայի փոխանակման կապի կանալներով, վերերկրյա, տիեզերանավերի և ինքնաթիռների չափիչ համալիրներով, կոորդինացիոն-հաշվողական կենտրոնով (ինֆորմացիոն-հաշվողական համալիրով) և այլ ծառայություններով։
Աշխատատեղերում տեղակայված են վերերկրյա և տիեզերական հեռուստատեսության էկրաններ, ստացվող և հաղորդվող տեղեկատվություն դիտողական պատկերման միջոցներ, որոնք հնարավորություն են տալիս հետևել թռիչքի ընթացքին, հրամանների և ծրագրերի անցմանն ու կատարմանը։ ԹԿԿ-ից կառավարում են մեկ կամ մի քանի միատիպ ՏԹԱ-ների թռիչքները։ Ըստ նշանակման տարբեր ՏԹԱ-ների կառավարման անհրաժեշտությունը հանգեցրել է մասնագիտացված ԹԿԿ-ների կազմակերպմանը, որոնց աշխատանքի կոորդինացումն իրականացվում է հրամանա- չափիչ համալիրների պլանակոորդինացիոն ծառայություններով։
Կատեգորիա:Տիեզերագնացություն
Համազի
Համազի (նաև՝ Խամազի, շում.՝, ha-ma-ziki, or Ḫa-ma-zi2ki ), հնագույն թագավորություն կամ որոշակի նշանակություն ունեցեղ քաղաք-պետություն Հին Միջագետքում։ Նրա ճշգրիտ գտնվելու վայրը անհայտ է, բայց ենթադրվում է, որը գտնվում էր Զագրոսի լեռների արևմտյան մասում, մոտավորապես Էլամի և Ասորեստանի միջև, ենթադրաբար ասորական Նուզի քաղաքից (այժմյան՝ Իորգան-թեփեն Իրաքում) և Հուրրիական Արրապխա (ժամանակակից Քիրքուք) քաղաքից ոչ հեռու, կամ ժամանակակից Համադան քաղաքի մոտ։ Այն հասել է իր հզորության գագաթնակետին մ.թ.ա. 2500-2400 թվականներին։
Պատմություն
Համազին առաջին անգամ հայտնվեց հնագետների ուշադրության կենտրոնում, երբ հայտնաբերեցին մի ծաղկաման, որի վրա գրված էր շատ հնացած սեպագիր, որը ոգեկոչում էր Ուհուբի (կամ Ուտուգի)՝ Քիշի վաղ թագավորի հաղթանակն այս վայրում, ինչը ստիպեց մարգինալ տեսաբան Լորենս Ուադելին 1929 թվականին ենթադրում է, այն պետք է նույնացվի Սիրիայում գտնվող Կարքեմիշի հետ։ Այժմ ընդհանուր առմամբ համարվում է, որ այն եղել է Դիալա գետի մոտակայքում։
Համազի մասին ամենավաղ հիշատակումներից մեկը գտնվում է «Էնմերքարը և Արատտայի տիրակալը» էպոսում, որտեղ Էնմերքարն աղոթում է Էնկիին՝ Էրիդուում և Ուրուկում զիկկուրատների կառուցման ժամանակ տարբեր բնակեցված հողերում լեզուների խառնման համար։ Համազին միակ հողն է, որը հիշատակվում է այս աղոթքում «բազմալեզու» մակդիրով։ Շարունակությունում՝ «Էնմերքարը և Էնսուխքեշդանան» պոեմում, նշվում է նաև, որ Համազի կախարդը՝ Ուրգիրինունան, գնաց Արատտա այն բանից հետո, երբ Համազին «ոչնչացվեց» ։ Հետագայում Արատտայի տիրակալը նրան ուղարկեց անհաջող առաքելության՝ փորձելով ենթարկել Էնմերքարին ։
Մ.թ.ա. 25-րդ դարում Համազի տիրակալ Հադանիշը վերահսկողություն է ձեռք բերում հարավային Միջագետքի մեծ մասի վրա։ Համազին հիշատակվում է նաև այլ տեքստերում, բայց, ամենայն հավանականությամբ, նա որևէ դեր չի խաղացել, բացառությամբ այս առանձին դեպքի։ Համաձայն շումերական «թագավորների ցուցակի»՝ Համազի թագավոր Հադանիշը Քիշին հաղթելուց հետո տիրում է նաև Շումերին, բայց իր հերթին պարտություն է կրում Ուրուկի թագավոր Էնշակուշաննայից։
Սիրիական Էբլա քաղաքի արխիվներից հայտնաբերված կավե աղյուսակը պարունակում է Էբլայի արքա Իրքաբ-Դամուի կողմից Համազի արքա Զիզիին ուղարկված դիվանագիտական հաղորդագրության պատճենը, ինչպես նաև մեծ քանակությամբ փայտ, ողջունելով նրան որպես եղբոր և խնդրելով, որ դրա դիմաց վարձկաններ ուղարկի։ Մի քանի տարի անց պատրաստած աղյուսակի վրա գրված է. «... 470 գրամ Ա. թագավորի արծաթը, որը տվել է Համազի թագավորը և նրա նվերն է Էբլայի թագավորի (համար) բանագնաց Պ.Ն.-ին» ։
Ծանոթագրություններ
Կատեգորիա:Հին Միջագետքի քաղաքներ Կատեգորիա:Մերձավոր Արևելքի պատմական պետություններ Կատեգորիա:Շումեր Կատեգորիա:Նախկին թագավորություններ Կատեգորիա:Քաղաք-պետություններ Կատեգորիա:Հին Մերձավոր Արևելք
Հուսեյին Ավնի Մութլու
Կենսագրություն
Ծնվել է 1956 թվականին Ֆընդըքլը քաղաքում։ Ընտանիքը բաղկացած է եղել չորս երեխաներից։ Տարրական կրթությունը ստացել է Ֆաթիհում։ Ավարտել է Ստամբուլի համալսարանը։
Աշխատել է Գերեդե և Քարղը քաղաքների քաղաքապետի տեղակալի պաշտոնում։ 1988 թվականին նշանակվել է Բույուքօրհանի քաղաքապետ։
1991 թվականին մեկնել է ԱՄՆ, որտեղ մեկ տարվա ընթացքում սովորել է անգլերեն։ Թուրքիա վերադարձից հետո նշանակվել է Սիլոպիի քաղաքապետ։ Այդ պաշտոնին մնացել է մինչ 1994 թվականը։ 1994- 1995 թվականներին եղել է Շըրնաքի մարզի փոխմարզպետ։ 1997- 2002 թվականներին եղել է Էջեաբաթի քաղաքապետ։ 2003- 2005 թվականներին եղել է Բաղջըլարի քաղաքապետ։
2005- 2007 թվականին եղել է Սիիրթի մարզպետ, իսկ 2007- 2010 թվականներին եղել է Դիարբեքիրի մարզպետ։ 2010- 2014 թվականներին եղել է Ստամբուլի մարզպետ։
Ձերբակալություն
2016 թվականին հուլիսի 17-ին կասկածվեց հուլիսի 15-ին տեղի ունեցած հեղաշրջման փորձի կազմակերպման մեջ։ Նրան նաև կասկածում էին Ֆեթուլլահ Գյուլենի հետ ունեցած կապի մեջ։ Սակայն հուլիսի 26-ին բավարար ապացույցներ չլինելու պատճառով ազատ են արձակում։ Այդուհանդերձ օգոստոսի 5-ին ձերբակալվում է՝ մեղադրվելով Թուրքիայի օրինական իշխանության տապալման փորձի համար։
Անձնական կյանք
Մութլուի կինը պատմության ուսուցչուհի է։ Ունի երկու որդի։
Կատեգորիա:Թուրքիայի քաղաքական գործիչներ Կատեգորիա:Ստամբուլում ծնված անձինք Կատեգորիա:Ստամբուլի համալսարանի իրավագիտության ֆակուլտետի շրջանավարտներ Կատեգորիա:Թուրք կալանավորներ և ձերբակալվածներ Կատեգորիա:Անձինք Դիարբեքիրից
Դեմյեն Մոլոնի
Դեմյեն Մոլոնի (Damien Molony, ), իռլանդացի դերասան ։
Կենսագրություն
2011 թվականին ավարտել է Լոնդոնի Դրամատիկական կենտրոնի (Drama Centre London) դերասանական վարպետության դպրոցը ։ հեռուստատեսության, թատրոնի և կինոյի իռլանդացի դերասան է, առավել հայտնի է «Մարդ լինել» սերիալում կերտած վամպիր Հելի դերով ։
Պետրոզագորիե
Պետրոզագորիե (Петрозагіря), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Պետրոզագորիե գյուղում բնակվում էր 116 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի գյուղեր
Նորաշենի պատմության և մշակույթի անշարժ հուշարձանների ցանկ (Արագածոտնի մարզ, Ապարանի տարածաշրջան)
Այս հոդվածը ներկայացնում է Արագածոտնի մարզի Ապարանի տարածաշրջանի Նորաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 16 հուշարձան (9 միավոր)։
|}
Ծանոթագրություններ
Կատեգորիա:Արագածոտնի մարզի հուշարձանների ցանկեր
Եռվեկյուլա (գյուղ, Օռիսաառե շրջան)
Եռվեկյուլա (Järveküla), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 7 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Օռիսաառե շրջանի բնակավայրեր Կատեգորիա:Էստոնիայի գյուղեր
Պրուդսկայա (գյուղ, Միխայլովսկի շրջան)
Պրուդսկայա (Прудская), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 306 մարդ։
Դուիլ շրջան (Նեբրասկա)
Դուիլ շրջան (Deuel County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.140 կմ² է, բնակչությունը՝ 2.098 մարդ (2010 թ. տվյալներով)։ Շրջկենտրոնն է Չապել բնակավայրը։ Կազմավորվել է 1888 թ.։
Կատեգորիա:Նեբրասկայի շրջաններ
Լեսնոյ Կուրորտ
Լեսնոյ Կուրորտ (Лесной Курорт), գյուղ Ռուսաստանի, Նիժնի Նովգորոդի մարզի Կրասնոբակովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Կրասնոբակովսկի շրջանի բնակավայրեր
Կուլիկովո (այլ կիրառումներ)
Կուլիկովո, կարող է վերաբերել՝
(5194) Բոտգեր
(5194) Բոտգեր (Bottger), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,707136 ա. մ., առավելագույնը մոտենում է 2,5817 ա. մ. հեռավորության վրա և հեռանում 2,8325 ա. մ. ։ Արեգակի շուրջ մեկ ամբողջական պտույտ է կատարում 1626,91 երկրային օրվա ընթացքում, իր ուղեծրով շարժվելով միջինում 0,221278 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,31° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գոնիմետր
Գոնիմետր (՝ «անկյուն» և մետր բառերից), սարք բյուրեղների նիստերի միջև եղած անկյունները չափելու համար։ Մինչև ռենտգենաստրուկտուրային մեթոդի հայտնաբերումը բյուրեղների չափումը հիմնականում կատարվում Էր գոնիմետրի միջոցով։ Կան կցովի և անդրադարձիչ գոնիմետրեր։ Պարզագույն կցովի գոնիմետր քանոնին կցված անկյունաչափ Է։ Առավել ճշգրիտ են անդրադարձիչ գոնիմետրերը, որոնք լինում են միաշրջան և երկշրջան։ Պտտվող առանցքին կպցված բյուրեղը լուսավորվում է լույսի փնջով և նրա նիստերից անդրադարձող ճառագայթները հերթով դիտվում են տեսողական խողովակում։ Բյուրեղի պտտման անկյունները հաշվարկվում են սանդղակով։ Երկշրջան գոնիմետրում բյուրեղը կամ տեսողական խողովակը կարելի է պտտել երկու առանցքների շուրջը։ Չափման ճշտությունը 1-ից մինչն 10—20 Է։
Կատեգորիա:Գործիքներ Կատեգորիա:Չափիչ սարքեր
Խոփեր (Մուշի նահանգ)
Պատմություն
Գյուղը կողոպտվել և ավերվել է 1895 թվականին։ Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։
Բնակչություն
1880 թվականին ուներ 50 տուն հայ և 6 տուն քուրդ բնակիչ։ 1909 թվականին ուներ 30 տուն հայ բնակիչ ։
Տնտեսություն
Զբաղվում էին երկրագործությամբ և անասնապահությամբ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Մուշի շրջանի համայնքներ
Պետրովսկոե (գյուղ, Ալեքսանդրիայի շրջան)
Պետրովսկոե (Петрівське), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Պետրովսկոե գյուղում բնակվում էր 2 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի գյուղեր
Օրենք ԽՍՀՄ կազմից միութենական հանրապետությունների դուրս գալու մասին
Ընդունվել է ԽՍՀՄ ԳԽ 1990-ի ապրիլի 3-ին։ Օրենքի 3-րդ հոդվածով սահմանված էր. «Իր կազմում ինքնավար հանրապետություններ, ինքնավար մարզեր ու ինքնավար օկրուգներ ունեցող միութենական հանրապետություններում հանրաքվե անցկացվում է յուրաքանչյուր ինքնավարությունում առանձնաբար։ Ինքնավար հանրապետություններն ու ինքնավար կազմավորումներն իրավունք ունեն ինքնուրույնաբար վճռելու միության մեջ կամ նրա կազմից դուրս եկող միութենական հանրապետությունում մնալու հարցը, ինչպես նաև կարգավորելու սեփական պետական իրավական կարգավիճակի խնդիրը»։ Միութենական հանրապետությունում, որի տարածքում կան տվյալ տեղանքում բնակչության մեծամասնությունը կազմող հավաք բնակվող ազգախմբեր, հանրաքվեի արդյունքներն ամփոփելիս այդ տեղանքներում քվեարկության արդյունքները հաշվարկվում են առանձնաբար։ 1991 թ.-ի սեպտեմբեր-դեկտեմբերին ԼՂՀ անկախության հռչակման ընթացքում ընդունված ակտերը չեն հակասել սույն օրենքին ։
Ժասմին Տուքս
Ժասմին Տուքս (ծնվել է փետրվարի 1–ին, 1991 ), ամերիկացի մոդել։
Վաղ կյանք
Տուքսը ծնվել և մեծացել է Հանինգտոն Բիչում (Կալիֆորնիա) ։ Նա ունի փոքր քույր ։ Նրա մայրը հայտնիների նորաձևության ոճաբան է ։ Զբաղվել է մարմնամարզությամբ մոտ 10 տարի և մինչ մոդել դառնալը նաև պարապել վոլեյբոլ և ֆուտբոլ։ Դարձել է մոդել 15 տարեկանում ։ Տուքսը հայտնաբերվել է իր մոր սրահում՝ մի գործնական ժամադրության ժամանակ ։